সাহিত্য আকাদেমির পুরস্কারের খবরে চমকেই উঠেছেন প্রবীণ সাহিত্যিক৷ তাঁর কথায় , &lsquo;এত বড় পুরস্কার আমায় দেওয়া হবে , এ যেন বিশ্বাস হচ্ছে না৷ &rsquo; জুনের এক বিকেলে ফোন করেছিলেন সাহিত্য আকাদেমির এক কর্তা৷ তিনিই জানান , এ বারের শিশু সাহিত্য আকাদেমি পুরস্কার পাচ্ছেন &lsquo;পাঁচ বিখ্যাত &rsquo; গোয়েন্দার লেখক৷ ষষ্ঠীপদ বলছিলেন , &lsquo;কোনও দিন সাহিত্যিক হব ভাবিনি৷ দশম শ্রেণি পর্যন্ত পড়াশোনা করে বাউন্ডুলের মতো ঘুরতাম৷ বাবার সঙ্গে ঘুরেছি অনেক জায়গায়৷ বসুমতীতে কিশোরদের লেখা চেয়ে বিজ্ঞাপন দেখে &lsquo;কামাখ্যা ভ্রমণ &rsquo; নিয়ে লেখা পাঠালাম৷ তা নির্বাচিত হয়ে গেল সবার আগে৷ ছেপে বেরও হল কাগজে৷ সে যে কী উত্তেজনা৷ &rsquo;